Diari Oficial de la Generalitat Valenciana


Sumari del DOGV 9042, del 16-03-2021 (2021/2719)

RESOLUCIÓ de 12 de març de 2021, del conseller d'Educació, Cultura i Esport, per la qual es modifica el Pla estratègic de subvencions de la Conselleria d'Educació, Cultura i Esport per al període 2020-2023, aprovat per la Resolució de 23 de març de 2020.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9042

Data del DOGV
:   16-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2719


Data del document
:   12-03-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 12 de març de 2021, del conseller d'Educació, Cultura i Esport, per la qual es modifica el Pla estratègic de subvencions de la Conselleria d'Educació, Cultura i Esport per al període 2020-2023, aprovat per la Resolució de 23 de març de 2020. [2021/2719]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut de les quals serà el determinat en la legislació bàsica estatal.  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, supeditant-se, en tot cas, al compliment dels objectius d'estabilitat pressupostària.  
  
Mitjançant Resolució de 23 de març de 2020 es va aprovar el Pla estratègic de subvencions per al període 2020-2023. No obstant això, en la Llei 4/2020, de 30 de desembre, de pressupostos de la Generalitat per a l'exercici 2021 (DOGV 8987, 31.12.2020) dues de les línies incloses en aquest pla estratègic s'han modificat, per la qual cosa aquests canvis han d'incorporar-se a aquest pla. Tot això, amb la finalitat que aquest document oferisca tota la informació relativa a l'activitat subvencional de la Conselleria d'Educació, Cultura i Esport de manera completa i integrada, per a afavorir amb això la informació a la ciutadania i la transparència en la gestió.  
Vist l'anterior, fent ús de les atribucions conferides per l'article 28 de la Llei 5/1983, de 30 de desembre, del Consell, i de l'article 4 del Decret 173/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Modificar el Pla estratègic de subvencions 2020-2023, de la Conselleria d'Educació, Cultura i Esport mitjançant les actuacions que a continuació es detallen:  
- Inclusió d'una línia de subvenció i modificació d'una altra existent en el capítol referit a la Direcció General de Formació Professional i Ensenyaments de Règim Especial en els termes de l'annex únic.  
  
- Eliminació d'una línia de subvenció en el capítol referit a la Direcció General de Centres Docents en els termes de l'annex únic.  
  
  
València, 12 de març de 2021.- El conseller d'Educació, Cultura i Esport: Vicent Marzà i Ibáñez.  
  
  
  
ANNEX ÚNIC  
Modificació del Pla estratègic de subvencions 2020-2023  
  
1. S'inclou en el Pla estratègic de subvencions de la Conselleria d'Educació, Cultura i Esport 2020-2023, en el capítol referit a la Direcció General de Formació Professional i Ensenyaments de Règim Especial, la següent línia de subvenció:  
  
OBJECTIU ESTRATÈGIC 8:  
Ajudar al manteniment dels conservatoris municipals i centres autoritzats a través de convocatòria a aquest efecte.  
Línia de subvenció:  
CODI: S246300  
DENOMINACIÓ: ajudes a conservatoris de música i centres autoritzats d'ensenyaments elementals i/o professionals de Música i/o Dansa.  
MODE DE CONCESSIÓ: concurrència competitiva  
BENEFICIARIS: titulars de conservatoris i centres autoritzats de música i/o dansa dependents de corporacions locals o d'entitats sense ànim de lucre, respectivament.  
DESCRIPCIÓ I FINALITAT: fomentar l'ensenyament reglat elemental i professional de Música i/o Dansa en els conservatoris i centres autoritzats.  
1. Àrees de competència afectades i sectors cap als quals es dirigeixen les ajudes:  
Gestió en matèria de subvencions a centres en l'àmbit no universitari, dins de l'àmbit funcional de la Direcció General.  
Corporacions locals i entitats sense ànim de lucre, titulars de conservatoris i centres autoritzats per a impartir ensenyaments reglats elementals i/o professionals de Música i/o Dansa.  
2. Objectius i efectes que es pretenen amb la seua aplicació:  
Millora i afirmació, mitjançant subvenció, dels ensenyaments artístics i, concretament, ensenyaments elementals i/o professionals de Música i Dansa.  
3. Mecanisme:  
Convocatòria anual subvencions.  
4. Delimitació de les línies bàsiques de les bases reguladores:  
Contribuir al finançament de les despeses de manteniment (principalment despeses de personal docent) dels centres autoritzats d'ensenyaments de música i/o dansa de nivell elemental i/o professional, autoritzats per la Conselleria que siguen de titularitat de corporacions locals i entitats.  
5. Calendari:  
Fins al 31 de desembre.  
6. Termini necessari per a la seua consecució:  
Exercici econòmic.  
7. Costos previsibles per a la seua realització i fonts de finançament:  
4.400.000 ?. Fons propis.  
8. Pla d'acció:  
Publicació de la convocatòria en el primer trimestre de l'any. Resolució de la convocatòria el mes de juliol i publicació a principis de setembre. Justificació per part dels centres fins a la primera quinzena d'octubre. Revisió de justificació i proposta de pagament durant el mes de novembre.  
9. Indicadors de seguiment i avaluació:  
75 entitats.  
10. Resultats de l'avaluació del pla estratègic anterior:  
S'ha complit amb el pla establit. Aproximadament 75 entitats han resultat beneficiàries d'aquesta ajuda cada any. A més s'ha incrementat l'import de l'ajuda en 1.000.000 euros entre l'exercici 2016 i el 2020.  
  
  
2. Es modifica en el Pla estratègic de subvencions de la Conselleria d'Educació, Cultura i Esport 2020-2023, en el capítol referit a la Direcció General de Formació Professional i Ensenyaments de Règim Especial, la línia de subvenció S8123, referent a escoles de dansa, en els termes següents:  
  
OBJECTIU ESTRATÈGIC 2:  
Ajudar al manteniment de les escoles d'arts escèniques, de caràcter no reglat, de conformitat amb la normativa vigent.  
Línia de subvenció:  
CODI: S8123  
DENOMINACIÓ: subvencions destinades a escoles d'arts escèniques dependents de corporacions locals o d'entitats privades sense ànim de lucre de la Comunitat Valenciana.  
MODE DE CONCESSIÓ: concurrència competitiva.  
BENEFICIARIS: corporacions locals o entitats privades sense ànim de lucre de la Comunitat Valenciana, titulars d'escoles d'arts escèniques que imparteixen ensenyaments no reglats i que figuren inscrites en el Registre de Centres Docents de la Comunitat Valenciana.  
DESCRIPCIÓ I FINALITAT: subvencions destinades a escoles d'arts escèniques, inscrites en el Registre de Centres Docents de la Comunitat Valenciana, per a contribuir al finançament parcial d'aquests centres.  
1. Àrees de competències afectades i sectors cap als quals es dirigeixen les ajudes:  
Escoles d'arts escèniques inscrites en el registre de centres docents dependents de corporacions locals i entitats privades sense ànim de lucre.  
2. Objectius i efectes que es pretenen amb la seua aplicació:  
- Afavorir la normalització d'escoles d'arts escèniques en la Comunitat Valenciana.  
- Ajudar a la viabilitat econòmica d'aquestes escoles.  
- Potenciar l'ocupació de professionals de les arts escèniques, així com de la resta de professionals de les arts escèniques amb titulació oficial.  
- Fomentar les activitats formatives i culturals d'arts escèniques en els centres.  
- Afavorir la incorporació d'altres disciplines d'arts escèniques com són el teatre o el circ a les escoles d'arts escèniques per a configurar escoles d'arts escèniques.  
3. Mecanisme:  
- Determinació dels requisits de les persones beneficiàries.  
- Procediment de la convocatòria i concessió de la subvenció.  
- Criteris d'atorgament de la subvenció.  
- Justificació de la concessió.  
- Pagament de la subvenció.  
4. Delimitació de les línies bàsiques de les bases reguladores:  
1. Requisits de les persones beneficiàries: corporacions locals o entitats privades sense ànim de lucre de la Comunitat Valenciana.  
2. Procediment de la convocatòria i de concessió de la subvenció  
  
Article 5 de l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores de les subvencions a centres d'ensenyament no reglat de música i d'arts escèniques, dependents de corporacions locals o d'entitats privades sense ànim de lucre de la Comunitat Valenciana (DOGV 7845, 05.08.2016), modificada per l'Ordre 32/2017, de 24 de juliol (DOGV 8092, 26.07.2017).  
3. Criteris d'atorgament de la subvenció  
Article 6 de l'Ordre 42/2016, de 3 d'agost del conseller d'Educació, Investigació, Cultura i Esport, per la qual s'aproven les bases reguladores de les subvencions a centres d'ensenyament no reglat de música i d'arts escèniques, dependents de corporacions locals o d'entitats privades sense ànim de lucre de la Comunitat Valenciana (DOGV 7845, 05.08.2016), modificada per l'Ordre 32/2017, de 24 de juliol (DOGV 8092, 26.07.2017).  
4. Justificació de la concessió  
Article 8 de l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores de les subvencions a centres d'ensenyament no reglat de música i de dansa, dependents de corporacions locals o d'entitats privades sense ànim de lucre de la Comunitat Valenciana (DOGV 7845, 05.08.2016), modificada per l'Ordre 32/2017, de 24 de juliol (DOGV 8092, 26.07.2017).  
5. Calendari:  
Anys 2020-2024.  
6. Termini necessari per a la seua consecució:  
Quatre anys.  
7. Costos previsibles per a la seua realització i fonts de finançament:  
150.000 euros en 2020 (finançament GVA).  
8. Pla d'acció:  
1r Trimestre: elaboració i publicació de la convocatòria anual d'aquestes subvencions mitjançant una resolució de convocatòria.  
2n Trimestre: elaboració i publicació de la concessió de subvencions.  
3r i 4t Trimestre: justificació de la concessió i pagament del 100 % de la subvenció.  
9. Indicadors de seguiment i avaluació:  
- Despeses derivades de la contractació del personal docent a l'escola amb titulació.  
- Compliment dels requisits establits en la normativa vigent reguladora d'aquests centres.  
- Avaluació del projecte educatiu del centre a través de la programació general anual i la memòria de final de curs.  
- Aspectes formatius de l'equip directiu i el professorat.  
- Valoració de la qualitat de l'oferta formativa i projectes d'innovació i interdisciplinàries amb les arts escèniques desenvolupades a l'escola.  
- Volum d'escoles sol·licitants i alumnat atés.  
10. Resultats de l'avaluació del pla estratègic anterior:  
Expedients presentats: cinc.  
Requeriments: quatre.  
Dotació pressupostària: 150.000,00 -  
Pressupost no assignat: 0 -  
  
Província Municipals Privades  
Alacant - 1  
Castelló 1 -  
València 2 1  
  
  
3. Se suprimeix del Pla estratègic de subvencions de la Conselleria d'Educació, Cultura i Esport 2020-2023, en el capítol referit a la Direcció General de Centres Docents, la següent línia de subvenció en quedar incorporada en una altra direcció general:  
  
OBJECTIU ESTRATÈGIC 6:  
Secundar a través d'ajudes el finançament parcial per als ensenyaments musicals en conservatoris municipals i centres autoritzats a través de convocatòria a aquest efecte.  
Línia de subvenció:  
CODI: S246300  
DENOMINACIÓ: Ajudes conservatoris de música i centres autoritzats d'ensenyaments elementals i/o professionals de música i/o dansa.  
MANERA DE CONCESSIÓ: Concurrència competitiva  
BENEFICIARIS: Conservatoris de música i/o dansa dependents de corporacions locals i centres autoritzats de titularitat d'entitats sense ànim de lucre.  
DESCRIPCIÓ I FINALITAT: Fomentar l'ensenyament de música i/o dansa en els conservatoris i centres autoritzats.  
1. Àrees de competència afectades i sectors cap a les quals es dirigeixen les ajudes:  
Gestió en matèria de beques i ajudes a l'estudi en l'àmbit no universitari, així com ajudes i subvencions a concedir, dins de l'àmbit funcional de la Direcció General. Corporacions locals i entitats sense ànim de lucre titulars de conservatoris i centres autoritzats per impartir ensenyaments elementals i/o professionals de música i/o dansa.  
2. Objectius i efectes que es pretenen amb la seua aplicació:  
Millora i afirmació, mitjançant subvenció, dels ensenyaments artístics i, concretament, ensenyaments elementals i/o professionals de música i dansa.  
3. Mecanisme: Convocatòria anual subvencions.  
4. Delimitació de les línies bàsiques dels bases reguladores:  
Contribuir al finançament de les despeses de manteniment (principalment despeses de personal docent) dels centres autoritzats d'ensenyaments de música i/o dansa de nivell elemental i/o professional, autoritzats per la Conselleria que siguen de titularitat de corporacions locals i entitats privades sense ànim de lucre, que complisquen els requisits establits en l'ordre de bases reguladora de la subvenció.  
5. Calendari:  
Fins al 31 de desembre.  
6. Termini necessari per a la seua consecució:  
Exercici econòmic.  
7. Costos previsibles per a la seua realització i fonts de finançament:  
4.400.000 ?. Fons propis.  
8. Pla d'acció:  
Publicació de la convocatòria en el primer trimestre de l'any. Resolució de la convocatòria el mes de juliol i publicació a principis de setembre. Justificació per part dels centres fins a la primera quinzena d'octubre. Revisió de justificació i proposta de pagament durant el mes de novembre.  
9. Indicadors de seguiment i avaluació:  
75 entitats.  
10. Resultats de l'avaluació del pla estratègic anterior:  
S'ha complit amb el pla establit. Aproximadament 75 entitats han resultat beneficiàries d'aquesta ajuda cada any. A més s'ha incrementat l'import de l'ajuda en 1.000.000 euros entre l'exercici 2016 i el 2020.